CELEX: 62015CB0511
Language: lv
Date: 2016-10-12 00:00:00
Title: Apvienotās lietas C-511/15 un C-512/15: Tiesas (sestā palāta) 2016. gada 12. oktobra rīkojums (Prekršajni Sud u Bjelovaru (Horvātija) lūgums sniegt prejudiciālu nolēmumu) – Renata Horžić (C-511/15), Siniša Pušić (C-512/15)/Privredna banka Zagreb d.d., Božo Prka Lūgums sniegt prejudiciālu nolēmumu — Tiesas Reglamenta 99. pants — Patēriņa kredītlīgumi — Direktīva 2008/48/EK — Hipotekārā kredīta līgums — Mainīga procentu likme — Aizdevēja pienākumi — Valsts tiesiskais regulējums, kas piemērojams tā spēkā stāšanās dienā pastāvošajiem līgumiem — Direktīvas 2008/48 nepiemērojamība

19.12.2016   
            
            
               LV
            
            
               Eiropas Savienības Oficiālais Vēstnesis
            
            
               C 475/8
            
         Tiesas (sestā palāta) 2016. gada 12. oktobra rīkojums (Prekršajni Sud u Bjelovaru (Horvātija) lūgums sniegt prejudiciālu nolēmumu) – Renata Horžić (C-511/15), Siniša Pušić (C-512/15)/Privredna banka Zagreb d.d., Božo Prka
   
   (Apvienotās lietas C-511/15 un C-512/15) (1)
   
   (Lūgums sniegt prejudiciālu nolēmumu - Tiesas Reglamenta 99. pants - Patēriņa kredītlīgumi - Direktīva 2008/48/EK - Hipotekārā kredīta līgums - Mainīga procentu likme - Aizdevēja pienākumi - Valsts tiesiskais regulējums, kas piemērojams tā spēkā stāšanās dienā pastāvošajiem līgumiem - Direktīvas 2008/48 nepiemērojamība)
   (2016/C 475/11)
   Tiesvedības valoda – horvātu
   
      Iesniedzējtiesa
   
   
      Prekršajni Sud u Bjelovaru
   
   
      Pamatlietas puses
   
   
      Prasītājas: Renata Horžić (C-511/15), Siniša Pušić (C-512/15)
   
      Atbildētāji: Privredna banka Zagreb d.d., Božo Prka
   
   
      Rezolutīvā daļa:
   
   Ņemot vērā visus iepriekš izklāstītos apsvērumus, uz uzdotajiem jautājumiem ir jāatbild, ka Eiropas Parlamenta un Padomes 2008. gada 23. aprīļa Direktīvas 2008/48/EK par patēriņa kredītlīgumiem un ar ko atceļ Padomes Direktīvu 87/102/EEK, 23. pants un 30. panta 1. punkts ir jāinterpretē tādējādi, ka tiem nav pretrunā tādas valsts tiesību normas kā pamatlietā, atbilstoši kurām aizdevējam ir noteikti pienākumi saistībā ar kredītlīgumos, kuri jau pastāvēja, šīm normām stājoties spēkā, noteikto mainīgo procentu likmi, neizpildes gadījumā paredzot krimināltiesiskas sankcijas, jo šie kredītlīgumi neietilpst šīs direktīvas materiālajā tvērumā un šie pienākumi arī nav minētās direktīvas īstenošanas pasākumi.
   
      (1)  OV C 27, 25.1.2016.